
În conformitate cu art. 73 din Constituţia Republicii Moldova şi art.47 din Regulamentul Parlamentului se înaintează cu titlu de iniţiativă legislativă proiectul de lege pentru modificarea şi completarea unor acte legislative.


Anexa:   - proiectul Legii 

  - nota informativă 

Gh.MUSTEAŢĂ

    Deputat în Parlament 


Proiect

                                 LEGE

Pentru modificarea şi completarea unor acte legislative (Codul Civil – art. 922, Legea 198 din 15 mai 2003 cu privire la arenda în agricultură  - art. 16)
Parlamentul adoptă prezenta lege organică:

Art.1 Art. 922 din Codul Civil al Republicii Moldova nr.1109-XV din 6 iunie 2002 (Monitorul oficial al Republicii Moldova, 2002, nr.82-86, art.661) va avea următorul cuprins:

1. Rezilierea contractului de arendă a unui teren agricol poate fi cerută de către una din părţile contractante în temeiurile prevăzute de lege.

2. Dacă rezilierea contractului de arendă a unui teren agricol are loc mai tîrziu de trei luni pînă la recoltare arendatorul este obligat să plătească arendaşului valoarea fructelor care, deşi încă neseparate înainte de sfîrşitul anului agricol în condiţiile unei gospodăriri normale la preţurile pieţei locale la momentul recoltării roadei.
3. Dacă rezilierea contractului de arendă a unui teren agricol are loc mai înainte de trei luni pînă la recoltare, partea contractantă ce a cerut rezilierea plăteşte celeilalte părţi prestaţiile efectuate şi/sau prejudiciile cauzate.

Art.2. Legea Nr.198 din 15 mai 2003 cu privire la arenda în agricultură (Monitorul oficial al Republicii Moldova, 2003, nr. 163-166, art. 650), cu modificările şi completările ulterioare, se modifică şi completează după cum urmează:

1. Art.16 alin. (1) lit. c) va avea următorul cuprins:

c) să plătească arendaşului, în cazul rezilierii contractului de arendă în perioada ultimilor trei luni pînă la recoltare, valoarea fructelor care, deşi încă neseparate, vor putea fi separate, înainte de sfîrşitul anului agricol în condiţiile unei gospodării normale la preţurile pieţei locale la momentul recoltării roadei. La compensarea valorii fructelor se iau în calcul şi datoriile părţilor la momentul rezilierii contractului. Dacă rezilierea are loc mai înainte de trei luni pînă la recoltarea roadei partea contractantă care a cerut rezilierea este obligată să plătească celeilalte părţi prestaţiile efectuate şi /sau prejudiciile cauzate. 

 Preşedintele Parlamentului

 Nota informativă

Prezentul proiect de lege este elaborat în scopul diferenţierii consecinţelor rezilierii contractului de arendă a unui teren agricol în dependenţă de perioada anului agricol în care are loc rezilierea.

Actualele prevederi a art.922 a Codului Civil a Republicii Moldova şi art.16 alin. 1 lit.c) a Legii Nr.198 din 15 mai 2003 sînt foarte dure şi fac practic imposibilă rezilierea contractului de arendă a unui teren agricol din iniţiativa arendatorului în temeiurile prevăzute de lege sau de contractul de arendă. 

Articolele date stipulează consecinţele ce pot apărea în urma rezilierii contractului de arendă din iniţiativa numai a arendatorului. 
Se propune ca consecinţele rezilierii contractului de arendă a unui teren agricol să depindă de perioada anului agricol în care are loc rezilierea. 

Temeiurile rezilierii contractului de arendă pot apare în perioada noului an agricol în urma nerespectării de către una din părţile contractante a obligaţiilor contractuale în anul agricol precedent.

De exemplu plata de arendă se achită de către arendaş în termen de trei luni după recoltarea roadei, adică deja în perioada anului nou agricol.

Conform prevederilor actuale ale legii în cazul cererii rezilierii contractului de arendă în temeiul neachitării plăţii de arendă de către arendaş ce poate avea loc în perioada anului agricol care abia a început arendatorul va fi obligat să achite arendaşului valoarea roadei, totodadă fiind nevoit să efectueze lucrările agricole pe parcursul întregului an agricol suportînd cheltuielili proprii.

